Diari Oficial de la Generalitat Valenciana


Sumari del DOGV 3921, del 19-01-2001 (2001/377)

Edicte de l'Institut Valencià de la Joventut pel qual es fa saber a la persona interessada que es procedeix a donar-li audiència perquè al·legue tot allò que considere adient als seus interessos, en relació amb l'Ordre de 5 d'agost de la Conselleria de Cultura, Educació i Ciència, per la qual es van convocar ajudes econòmiques per al lloguer d'habitatge per joves.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3921

Data del DOGV
:   19-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/377


Organisme emissor
:   Institut Valencià de la Joventut

Tipus de document
:   Anunci

Edicte de l'Institut Valencià de la Joventut pel qual es fa saber a la persona interessada que es procedeix a donar-li audiència perquè al·legue tot allò que considere adient als seus interessos, en relació amb l'Ordre de 5 d'agost de la Conselleria de Cultura, Educació i Ciència, per la qual es van convocar ajudes econòmiques per al lloguer d'habitatge per joves. [2001/X377]
  
Davant la impossibilitat d'efectuar-ne la notificació directament a la senyora Sara Rivero Alarcón, amb últim domicili conegut a Alacant, c/ de Díaz Moreau núm. 4-6é-b, -cosa que s'ha intentat sense cap resultat-, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer pública la dita notificació:
  
"Per ordre de 5 d'agost de 1999 de la Conselleria de Cultura, Educació i Ciència (DOGV núm. 3.582, de 14 de setembre de 1999), es van convocar ajudes econòmiques per al lloguer d'habitatges per joves.
  
Per Resolució de 6 de juny de 1999, del director general de l'Institut Valencià de la Joventut, es va resoldre concedir a la senyora Sara Rivero Alarcón una ajuda per al lloguer d'habitatge per joves.
  
Dita resolució va ser notificada a la interessada el dia 16 de juny de 2000, tot especificant-hi que: "els joves als quals s'haja concedit l'ajuda la rebran després de la justificació del compliment de la finalitat mitjançant la presentació, en el termini de 10 dies hàbils comptadors a partir de l'endemà de la notificació d'aquesta resolució, de la documentació següent:
  
a) Rebuts de lloguer corresponents a 1999 per un import, com a mínim, del doble de la quantitat subvencionada.
  
b) Certificat negatiu de l'Agència Estatal Tributària corresponent a l'exercici 1998, en el supòsit que en el moment oportú no s'haguera pogut presentar per estar en fase de gravació."
  
En data de 3 d'agost de 2000, se li va notificar escrit d'esmena en què se li requeria que, en el termini de deu dies, presentara els rebuts de lloguer corresponents a 1999 per un import, com a mínim, del doble de la quantitat subvencionada, i també el certificat negatiu de l'Agència Estatal Tributària corresponent a 1998, i en què s'especificava també que, en el cas de no presentar els documents sol·licitats, perdria el dret al cobrament de l'ajuda concedida, de conformitat amb el que disposa la base novena de l'ordre de 5 d'agost de 1999.
  
En data de 28 de juny de 2000 va presentar rebuts de lloguer de 1999. Però, no obstant això, no hi ha constància que presentara el certificat negatiu de l'Agència Estatal Tributària corresponent a 1998. En conseqüència, i d'acord amb el que disposa la base novena de l'ordre de 5 d'agost de 1999, de la Conselleria de Cultura, Educació i Ciència, procedeix l'anul·lació del dret al cobrament de l'ajuda.
  
De conformitat amb el que estableix l'article 84, 1r i 2n, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a donar-li audiència, perquè en el termini de deu dies a partir de l'endemà de la recepció de la present notificació puga al·legar tot allò que considere pertinent als seus interessos".